จังหวัดฮกไกโด - วิกิพีเดีย

# จังหวัดฮกไกโด

### จากวิกิพีเดีย สารานุกรมเสรี

ฮกไกโด (北海道)
เมืองหลวง | ซัปโปะโระ
ภูมิภาค | ฮกไกโด
เกาะ | ฮกไกโด
เนื้อที่ - ทั้งหมด - เนื้อที่แหล่งน้ำ | อันดับ 1 83,452.47 กม² 6.4%
ประชากร - ทั้งหมด - ความหนาแน่น | อันดับที่ 7 5,702,131 68/กม²
จำนวนเขตการปกครองย่อย | 66
จำนวนเทศบาล | 212
ISO 3166-2 | JP-01
สัญลักษณ์
ดอกไม้ประจำเขต: | ฮะมะนะสุ กุหลาบญี่ปุ่น (Rosa rugosa)
ต้นไม้ประจำเขต: | เอะโซะมะสึ (Picea jezoensis)
นกประจำเขต: | นกกระเรียนมงกุฎแดง (Grus japonensis)
ภาพ:PrefSymbol-Hokkaido.png ตราสัญลักษณ์ของฮกไกโด

แผนที่เกาะฮกไกโด แสดงจังหวัดย่อยและเมืองสำคัญ
ร่องผาโซอุน ในเขตภูเขาไฟไดเซทซึซัง

ฮกไกโด หรือ ฮอกไกโด (「北海道」, Hokkaidō, 北海道?) (ไอนุ: โมเซอ) แต่เดิมฮกไกโดถูกเรียกว่า เอโซะ ฮกไกโดเป็นชื่อจังหวัดและเกาะที่ใหญ่เป็นอันดับสองในประเทศญี่ปุ่น รองจากเกาะฮนชู แต่มีอุโมงค์ใต้ทะเลเซกังเชื่อมถึงกัน นอกจากนี้ฮกไกโดยังเป็นเขตการปกครอง ซึ่งประกอบไปด้วยหมู่เกาะ โดยมีเกาะฮกไกโดเป็นศูนย์กลาง และเป็นที่ตั้งของเมืองหลวงและเมืองที่ใหญ่ที่สุดของเขต คือ ซัปโปะโระ

ฮกไกโดเป็นเขตที่มีคนอาศัยอยู่เบาบาง มีประชากรทั้งเกาะประมาณ 5 ล้านคน คนส่วนใหญ่ย้ายมาจากเกาะฮนชูเมื่อราว 100 กว่าปีก่อน โดยเป็นแหล่งที่ซามูไรแพ้สงครามจึงต้องหนีมาอยู่ที่เกาะนี้ ความจริงแล้วที่เกาะนี้มีชนพื้นเมืองอาศัยอยู่มานานแล้ว คือ ชาวไอนุ แต่โดนกลืนชาติไป ปัจจุบันหลงเหลืออยู่น้อยมากและมีชีวิตเช่นชาวญี่ปุ่นทั่วไป

ฮกไกโดเป็นเขตที่มีอากาศหนาวเย็น โดยเฉลี่ยจะมีหิมะท่วมอยู่ทั่วไปประมาณ 4-6 เดือน ในถดูหนาวจะมีอุณหภูมิ -20 ถึง 5 องศาเซลเซียส ในหน้าร้อนจะมีอุณหภูมิ 15 ถึง 30 องศาเซลเซียส ในด้านภูมิประเทศเป็นภูเขาเป็นส่วนใหญ่ ในบริเวณที่ราบลุ่มก็จะเป็นเมืองที่คนอาศัย โดยจะหนาแน่นในบริเวณเมืองซัปโปะโระ ซึ่งมีอากาศอุ่นกว่าบริเวณต่าง ๆ ของเกาะ แต่ก็ยังหนาวกว่าเมืองอื่น ๆ ในเกาะฮอนชู

ฮกไกโดเป็นเกาะที่มีธรรมชาติอุดมสมบูรณ์ มีทิวทัศน์ที่สวยงาม ชาวญี่ปุ่นจากส่วนอื่น ๆ ของประเทศจึงนิยมมาตากอากาศหรือย้ายมาอยู่อาศัยและทำงานเป็นจำนวนมาก

## [แก้] ชื่อฮกไกโด

ชื่อ ฮกไกโด ในภาษาญี่ปุ่นเขียนว่า 北海道 โดยในโรมะจิสะกด Hokkaidō มีความหมายว่า "เส้นทางสู่ทะเลเหนือ" ฮกไกโดเป็นทั้งชื่อ เกาะ เขตแดนและจังหวัดในประเทศญี่ปุ่น ซึ่งจะมีให้เห็นคำว่า เกาะฮกไกโด ซึ่งกล่าวถึงเกาะโดยรวม เขตฮกไกโดกล่าวในลักษณะโดยรวมของบริเวณทางส่วนเหนือของญี่ปุ่น แต่จะไ่ม่ใช้คำว่าจังหวัดฮกไกโด เนื่องจากคำว่า โด (道) ในชื่อฮกไกโด มีความหมายว่าจังหวัดอยู่แล้ว

## [แก้] ประวัติศาสตร์

ฮกไกโดเป็นถิ่นที่อยู่ของชาวไอนุตั้งแต่ยุคก่อนประวัติศาสตร์ ชื่อสถานที่หลายแห่งบนเกาะ เช่น เมืองซัปโปะโระ ก็เป็นภาษาไอนุ

ฮกไกโดเคยมีชื่อว่า เอโซะ จนสิ้นยุคเมจิ ภายหลังสงครามโบชินเมื่อปี พ.ศ. 2411 (ค.ศ. 1868) พวกโทกุงะวะซึ่งนำโดย เอะโนะโมะโตะ ทะเกะอะกิ ได้ประกาศเป็นรัฐอิสระ แต่ก็ล่มสลายในปี พ.ศ. 2412 (ค.ศ. 1869) ภายหลังได้ถูกแบ่งเขตการปกครองเป็น 4 ส่วน

## [แก้] ภูมิศาสตร์

เขตการปกครองฮกไกโดรวมเกาะเล็ก ๆ ที่อยู่รอบ ๆ เกาะฮกไกโดด้วย เช่น เกาะริชิริ เกาะเรบุน และเกาะโอกุชิริ

ฮกไกโดแบ่งออกเป็น 4 ส่วน

- เขตตะวันออก (道東)
  - อะบะชิริ (網走, Abashiri)
  - ชิเรโตะโกะ (知床, Shiretoko)
  - อะกังโกะ (阿寒湖, Akanko)
  - คุสชะโระโกะ (屈斜路湖, Kussharoko)
  - มะชูโกะ (摩周湖, Mashuko)
  - คุชิโระ (釧路, Kushiro)
  - โอะบิฮิโระ (帯広, Obihiro)
  - โทะกะชิงะวะ (十勝川, Tokachigawa)

- เขตใต้ (道南)
  - ฮะโกะดะเตะ (函館, Hakodate)
    - ยุโนะกะวะ (湯の川, Yunokawa)
  - โนะโบะริเบะซึ (登別, Noboribetsu)
  - โทยะโกะ (洞爺湖, Touyako)
- เขตกลาง (道央)
  - ซัปโปะโระ (札幌市, Sapporo)
  - โอะตะรุ (小樽, Otaru)
  - โจะซังเก (定山溪, Jozankei)
  - ชิโกะซึโกะ (支笏湖, Shikotsuko)
  - ฟุระโนะ (富良野, Furano)
  - บีเอ (美瑛, Biei)
  - อะซะฮิกะวะ (旭川, Asahikawa)
  - โซอุนเกียว (層雲峽, Sounkyo)

- เขตเหนือ (道北)
  - วักกะไน (稚内, Wakkanai)

นอกจากนั้นยังมีเขตอุทยานแห่งชาติอีก 6 แห่ง ได้แก่

- อุทยานแห่งชาติชิเระโตะโคะ (知床)
- อุทยานแห่งชาติอะกังโกะ (阿寒)
- อุทยานแห่งชาติคุชิโระ (釧路湿原) (เป็นพื้นที่ชุ่มน้ำ)
- อุทยานแห่งชาติเทือกเขาไทเซะซึ (大雪山)
- อุทยานแห่งชาติชิโกะซึ-โทยะ (支笏洞爺)
- อุทยานแห่งชาติริชิริ-เรบุน-โซราเบะซึ (利尻礼文サロベツ)
- 5 วนอุทยาน (準国立公園)
- 12 เขตอนุรักษ์ธรรมชาติ

## [แก้] เขตการปกครองย่อย

ฮกไกโดเป็นเขตการปกครองเดียวในประเทศญี่ปุ่น ที่มีการแบ่งเป็นเขตการปกครองย่อย เนื่องจากเขตฮกไกโดมีขนาดใหญ่มาก แต่ละส่วนของเกาะนั้นห่างไกลจากซัปโปะโระมาก จึงจำเป็นต้องมีการปกครองส่วนท้องถิ่น ได้แก่ อะบะชิริ ฮิดะกะ ฮิยะมะ อิบุริ อิชิกะริ คะมิกะวะ คุชิโระ เนะมุโระ โอะชิมะ รูโมย ชิริเบะชิ โซะระชิ โซยะ และโทะกะชิ

## [แก้] ภูมิอากาศ

ฮกไกโดมีชื่อว่าเป็นดินแดนที่มีฤดูร้อนที่เย็นสบาย จึงเป็นที่นิยมสำหรับนักท่องเที่ยวชาวญี่ปุ่นจากส่วนอื่น ๆ ของประเทศ ส่วนในฤดูหนาวก็จะมีหิมะมากและหนาวนานอยู่ประมาณครึ่งปี (ปลายเดือนพฤศจิกายนจนถึงต้นเดือนเมษายน) แม้อุณหภูมิโดยเฉลี่ยอยู่ที่ 22°C (72°F) แต่เดือนมกราคมจะมีช่วงอุณหภูมิต่ำมากประมาณ -12°C ถึง -4°C (10°F ถึง 25°F)

ในระหว่างฤดูหนาว ทะเล Okhotsk ทางตะวันออกของเกาะจะกลายเป็นน้ำแข็งทำให้การเดินทางทางทะเลแถบน้ำเป็นไปได้ยาก ต้องใช้เรือตัดน้ำแข็ง ส่วนการประมงก็ต้องรอจนกว่าจะสิ้นฤดูหนาว

เนื่องจากฮกไกโดเป็นดินแดนหิมะ ที่เมืองซัปโปะโระจึงมีการจัดเทศกาลหิมะเป็นประจำทุกปี ในราวต้นเดือนกุมภาพันธ์

## [แก้] เมืองหลัก

เมืองสำคัญๆบนเกาะฮกไกโด ได้แก่ ซัปโปะโระซึ่งเป็นเมืองหลวง นอกจากนั้นยังมีฮะโกะดะเตะที่อยู่ทางใต้ของเกาะเป็นเมืองท่า และยังมีเมืองฮาซาฮิคาวาที่อยู่ตอนกลางของเกาะ

## [แก้] เศรษฐกิจ

ฮกไกโดเป็นเขตเกษตรกรรมที่สำคัญของประเทศญี่ปุ่น เป็นแหล่งผลิตข้าวญี่ปุ่น อาหารทะเลชั้นดี และผักผลไม้คุณภาพสูง ฮกไกโดยังเป็นแหล่งของอุตสาหกรรมเบาบางประเภท เช่น เยื่อกระดาษ เบียร์ซัปโปโร และผลิตภัณฑ์อาหาร นอกจากนี้ อุตสาหกรรมการท่องเที่ยวก็เป็นอีกหนึ่งองค์ประกอบหลักของรายได้ของเขตนี้ ทั้งฤดูร้อนที่เย็นสบายเป็นที่ชมธรรมชาติ ป่าเขาที่สวยงาม และในฤดูหนาวก็มีเทศกาลหิมะซัปโปโรที่เลื่องชื่อเป็นที่นิยมของชาวญี่ปุ่นเองและชาวต่างชาติเป็นจำนวนมาก และสถานที่เล่นสกีก็มีอยู่มากมายเช่นเดียวกับบ่อน้ำร้อนที่คนญี่ปุ่นชื่นชอบทำรายได้มหาศาลให้แก่ผู้คนในฮกไกโด

## [แก้] ระบบขนส่งมวลชน

ฮกไกโดเชื่อมกับเกาะฮอนชูทางอุโมงค์เซกัง นักท่องเที่ยวส่วนใหญ่เดินทางมาฮกไกโดโดยทางเครื่องบิน โดยมาลงที่สนามบินชิโตะเซะในเมืองชิโตเซะ ซึ่งอยู่ห่างจากซัปโปะโระเพียง 40 นาทีโดยรถไฟ เที่ยวบินระหว่างโตเกียวและชิโตะเซะมีมากถึง 45 เที่ยวต่อวัน (3 สายการบิน) ซึ่งนับว่าติดอันดับโลก ฮกไกโดยังมีสายการบินเป็นของตัวเองชื่อ Air Do ซึ่งก็มาจากชื่อของเกาะฮกไกโดนั่นเอง นอกจากเครื่องบินแล้วฮกไกโดยังมีท่าเรือเฟอรี่ที่สามารถเดินทางไปยังเกาะต่าง ๆ ได้ แต่จะใช้เวลาค่อนข้างมาก

ส่วนภายในฮกไกโดนั้นจะใช้รถไฟเป็นหลัก (Hokkaido Railway Company) แต่บางเมืองต้องเดินทางด้วยรถประจำทางหรือรถยนต์ส่วนตัวเท่านั้น สำหรับรถไฟใต้ดินมีเฉพาะที่เมืองซัปโปะโระ

## [แก้] ดูเพิ่ม

- มหาวิทยาลัยฮกไกโด

## [แก้] แหล่งข้อมูลอื่น

ฟลิคเกอร์ มีรูปภาพเกี่ยวกับ:
จังหวัดฮกไกโด

- โฮมเพจทางการของเขตฮกไกโด
- โฮมเพจของกลุ่มคนไทยกลุ่มหนึ่งในฮอกไกโด

พิกัดภูมิศาสตร์: 43° N 142° E

| เขตการปกครอง ของ ญี่ปุ่น |
ภาค | จังหวัด | เมืองขนาดใหญ่
--- | --- | ---
คันโต | กุนมะ · คะนะงะวะ · จิบะ · ไซตะมะ · โตเกียว · โทจิงิ · อิบะระกิ | โตเกียว · 23 เขตในโตเกียว · คะวะซะกิ · จิบะ · ไซตะมะ · โยะโกะฮะมะ
คันไซ | เกียวโตะ · ชิงะ · นะระ · มิเอะ · วะกะยะมะ · โอซะกะ · เฮียวโงะ | เกียวโตะ · โคเบะ · โอซะกะ
คิวชู | คะโงะชิมะ · คุมะโมะโตะ · ซะงะ · นะงะซะกิ · ฟุกุโอะกะ · มิยะซะกิ · โออิตะ · โอะกินะวะ · | คิตะกีวชู · ฟุกุโอะกะ
จูโงะกุ | ชิมะเนะ · โทตโตะริ · ยะมะงุจิ · โอะกะยะมะ · ฮิโระชิมะ | ฮิโระชิมะ
จูบุ | กิฟุ · ชิซึโอะกะ · นะงะโนะ · นีงะตะ · โทะยะมะ · ฟุกุอิ · ยะมะนะชิ · อิชิกะวะ · ไอจิ | ชิซึโอะกะ · นะโงะยะ
ชิโกะกุ | คะงะวะ · โคจิ · โทะกุชิมะ · เอะฮิเมะ |
โทโฮะกุ | ฟุกุชิมะ · มิยะงิ · ยะมะงะตะ · อะโอะโมะริ · อะกิตะ · อิวะเตะ | เซ็นได
ฮกไกโด | ฮกไกโด | ซัปโปะโระ | แก้

ดึงข้อมูลจาก "http://th.wikipedia.org../../../%E0%B8%88/%E0%B8%B1/%E0%B8%87/%E0%B8%88%E0%B8%B1%E0%B8%87%E0%B8%AB%E0%B8%A7%E0%B8%B1%E0%B8%94%E0%B8%AE%E0%B8%81%E0%B9%84%E0%B8%81%E0%B9%82%E0%B8%94.html".

หมวดหมู่: จังหวัดฮกไกโด | จังหวัดในประเทศญี่ปุ่น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- العربية
- Bosanski
- Català
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Galego
- עברית
- Bahasa Indonesia
- Íslenska
- Italiano
- 日本語
- ქართული
- 한국어
- Latina
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Српски / Srpski
- Svenska
- தமிழ்
- Türkçe
- Українська
- 中文